12. ΑΠΟΦΑΣΗ ΥΠΟΥΡΓΩΝ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΚΑΙ ΕΜΠΟΡΙΚΗΣ  ΝΑΥΤΙΛΙΑΣ Αριθ. 181051/536/80 της 2 Μαρτ./11 Απρ. 1980 (ΦΕΚ Β΄  364) Περί όρων και προϋποθέσεων ιδρύσεως και λειτουργίας χερσαίων ευκολιών υποδοχής και κατεργασίας πετρελαιοεδών καταλοίπων. Έχοντας υπόψη: Το άρθρ .9 παρ. Ι του Νόμ. 743/77 «περί προστασίας του θαλασσίου περιβάλλοντος και ρυθμίσεως συναφών θεμάτων» (ΦΕΚ 319 Α/17.10.77), αποφασίζουμε: Καθορίζουμε τους όρους και τις προϋποθέσεις ιδρύσεως και λειτουργίας χερσαίων εγκαταστάσεων ευκολιών υποδοχής και κατεργασίας πετρελαιοειδών καταλοίπων ως εξής: Ι.Η εγκατάσταση πρέπει να πληροί τις προϋποθέσεις που τίθενται από τις εκάστοτε ισχύουσες διατάξεις, που αφορούν γενικά την ίδρυση λειτουργίας κ.τ.λ. βιομηχανικών εγκαταστάσεων. ΙΙ.Προ της ενάρξεως λειτουργίας της χερσαίας ευκολίας υποδοχής και κατεργασίας πετρελαιοειδών καταλοίπων πρέπει να υποβληθούν τα εξής δικαιολογητικά στην κατά τόπον αρμοδία Λιμ. Αρχή. 1.Σχέδιο αντιμετωπίσεως περιστατικών ρυπάνσεως της θαλάσσης (CONTINGENY PLAN). 2.Kατάλογος υλικών και μέσων αντιμετωπίσεως περιστατικών ρυπάνσεως της θαλάσσης, σύμφωνα με τα προβλεπόμενα από το άρθρ. 6 του Νόμ. 743/77. 3.Σχέδια δεικνύοντα τις διαστάσεις, των φλαντζών και ταχυσυνδέσμων που θα χρησιμοποιεί η εγκατάσταση για τη σύνθεση με τα πλοία των οποίων θα παραλαμβάνει τα πετρελαιοειδή κατάλοιπα. Οι ανωτέρω διαστάσεις πρέπει να είναι σύμφωνες με τις προβλεπόμενες από τον Κανονισμό 19 του Παραρτήματος ΙΙ της Δ.Σ. 1973 «περί αποφυγής ρυπάνσεως της θαλάσσης (MARPOL 73)». 4.Σχέδια φωτοσημάνσεως προβλητών κ.λπ. εγκαταστάσεων της ευκολίας υποδοχής, προς διευκόλυνση της ναυσιπλοΐας. ΙΙΙ.Τιμολόγια Εγκαταστάσεων: Τα των τιμολογίων των ευκολιών υποδοχής και κατεργασίας πετρελαιοειδών καταλοίπων, ρυθμίζονται σύμφωνα με το άρθρ. 9 παρ. 4 του Νόμ. 743/77. 